《鹊桥仙 其二 客兖州哭马龙伯先生》
清代·俞士彪

歌传蒿里，琴亡流水，痛我穷途谁主。庭前寒月下梧桐，只此景便分今古。

八年道义，千秋契合，肠断音容何处。茫茫归路二千馀，是昨岁、同君来路。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。